8 priedas

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
2. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos. Tokiu atveju, tiekėjai turi pateikti kilmės šalyje išduoto dokumento kopiją ir prašymo išduoti teisės pripažinimo dokumentą kopiją, o patį teisės pripažinimo dokumentą tiekėjas privalės pateikti iki sutarties pasirašymo. To nepadarius, bus laikoma, kad tiekėjas atsisakė sudaryti sutartį.
3. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams (jei taikomi), turi būti įgyti iki pasiūlymų pateikimo termino pabaigos (susipažinimo su pasiūlymais dienos).
4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Teisę verstis atitinkama veikla įrodančius dokumentus, jei tokia teisė reikalaujama pagal teisės aktus ir nebuvo patikrinta pasiūlymų vertinimo metu, tiekėjas turi pateikti iki atitinkamų veiklų vykdymo pradžios.
6. Savo pasiūlyme tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. Jei tiekėjas nesiremia subtiekėjų pajėgumais, kad atitiktų kvalifikacijos reikalavimus ar kitus reikalavimus tiekėjui, subtiekėjus galima išviešinti sudarius pirkimo sutartį, kaip nurodyta prie pirkimo sąlygų pridėtame pirkimo sutarties projekte. Tiekėjas, teikdamas pasiūlymą privalo išviešinti kvazisubtiekėjus (t. y. asmenis, kuriuos planuoja įdarbinti), jei jų pajėgumais remiamasi dėl atitikties kvalifikacijos reikalavimams.
7. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
8. Tiekėjai turi atitikti šiuos kvalifikacijos reikalavimus:

**Tiekėjų kvalifikacijos reikalavimai**

| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Teisė verstis veikla** | | |
| 1.1. | Tiekėjas turi verstis ta veikla, kuri reikalinga pirkimo sutarčiai įvykdyti, t. y. turėti teisę atlikti melioracijos statybos darbus.  *Statinio kategorija: Neypatingi statiniai*  *Statinio grupė: Melioracijos statiniai*  *Statybos rūšis: Remontas*  *Reikalaujamos veiklos teisinis pagrindas: Lietuvos Respublikos melioracijos įstatymo 8 straipsnio 3 dalis.* | Pateikiama:  1) Profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis atitinkama veikla. Lietuvos Respublikoje registruotas tiekėjas pateikia: valstybės įmonės Registrų centro išduoto Lietuvos Respublikos juridinių asmenų registro išplėstinio išrašo skaitmeninę kopiją, ar kitų dokumentų, patvirtinančių tiekėjo teisę verstis statybos veikla, skaitmeninę kopiją. Asmuo, besiverčiantis veikla turint verslo liudijimą, – verslo liudijimo kopiją (pateikiama skaitmeninė dokumento kopija);  2) Lietuvos Respublikos žemės ūkio ministerijos išduoto galiojančio kvalifikacijos atestato ar Teisės pripažinimo pažymos, arba atitinkamos užsienio šalies institucijos išduoto dokumento, suteikiančio teisę atlikti melioracijos statinių statybos darbus, kopija (pateikiama skaitmeninė dokumento kopija). | *-jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;*  *-tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;*  *-subrangovai, kuriuos tiekėjas pasitelks Sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tiekėjas privalo įsipareigoti, jog Sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subrangovo teisę verstis atitinkama veikla, kuriai jis pasitelkiamas.* |
| **2.** | **Techninis ir profesinis pajėgumas** | | |
| 2.1. | Tiekėjas per paskutinius 5 metus (arba per laiką nuo tiekėjo įregistravimo dienos, jeigu tiekėjas vykdė veiklą mažiau nei 5 metus) iki pasiūlymo pateikimo termino pabaigos yra įvykdęs bent vieną melioracijos statinių naujos statybos ir/ar rekonstravimo ir/ar paprastojo remonto darbų sutartį už **10000,00 (dešimt tūkstančių eurų 0 ct) be PVM** ir svarbiausių darbų atlikimas ir galutiniai rezultatai buvo tinkami.  ***Pastaba.*** *Jeigu tiekėjas teikia informaciją apie sutartį, pagal kurią darbai buvo pradėti vykdyti anksčiau nei prieš paskutinius 5 metus iki pasiūlymų pateikimo termino pabaigos, tačiau pabaigti vykdyti per paskutinius 5 metus iki pasiūlymų pateikimo termino pabaigos, arba teikiama informacija apie nebaigtą ir vis dar vykdomą sutartį, tada į atliktų darbų vertę (bendrą suminę vertę) įskaičiuojama tik per paskutinius 5 metus iki pasiūlymų pateikimo termino pabaigos įvykdytų darbų dalies vertė.* | Pateikiama:  Tiekėjo **užpildytas atliktų darbų sąrašas (pirkimo specialiųjų sąlygų 10 priedas)** kartu su užsakovo (tiek viešojo, tiek privataus) **pažyma**, apie tai, kad svarbiausių darbų atlikimas ir galutiniai rezultatai buvo tinkami.  *Pastaba: Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.*  Pateikiama skaitmeninė dokumento kopija. | *-jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;*  *-tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;*  *-subtiekėjams šis reikalavimas nenustatomas.* |
| 2.2. | Tiekėjas turi pasiūlyti bent vieną atestuotą specialistą, galintį eiti **melioracijos statinių statybos vadovo pareigas**  ***Pastabos:***   1. *Tiekėjo ir jo specialistų atestatai atitiks reikalavimus, jei jie apims daugiau statinių grupių (įskaitant reikalaujamą) ar specialistas bus atestuotas visoje statinių grupėje.* 2. *Tiekėjo ir jo specialistų atestatai atitiks reikalavimus, jei reikalavime numatytas reikalavimas būti atestuotiems neypatinguose statiniuose, tačiau bus atestuotas ypatinguose statiniuose (minėtu atveju statinių kategorija, grupė ir pogrupis turi atitikti reikalaujamą).* 3. *Jei konkrečiame atestate statinių pogrupiai ar statybų rūšis nėra nurodytos (identifikuotos), laikoma, kad atestatas suteikia teisę vadovauti visiems darbams konkrečios grupės statiniuose ir visoms statybų rūšims.* 4. *Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami.* | Pateikiama:  1. **Už sutarties vykdymą atsakingų specialistų sąrašas (pirkimo specialiųjų sąlygų 9 priedas**).  2. Žemės ūkio ministerijos išduotas galiojantis atestatas, suteikiantis teisę būti melioracijos statinių statybos ir/ar rekonstrukcijos darbų vadovu ar atitinkamos užsienio šalies institucijos išduoti dokumentai ir pripažinti LR teisės aktų nustatyta tvarka, išskyrus atvejus kai duomenys apie kvalifikaciją patalpinti  Statybos sektoriaus vystymo agentūros (toliau – SSVA) duomenų bazėje - [www.ssva.lt](http://www.ssva.lt).  Perkančioji organizacija SSVA duomenų bazėje - [www.ssva.lt](http://www.ssva.lt).  patikrins atitiktį nustatytam reikalavimui.  ***Pastabos:***  *1) Jeigu Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį tiekėjas, kurio pasiūlymas yra ekonomiškai naudingiausias, negali pateikti teisės pripažinimo pažymos, galiojusios paskutinę pasiūlymų pateikimo termino dieną, tuomet jis pateikia kitus dokumentus, kurie įrodo, kad paskutinę pasiūlymų pateikimo termino dieną tiekėjas buvo kvalifikuotas pagal šį reikalavimą (pvz.: to tiekėjo kilmės šalyje išduotą kvalifikacijos atestatą atitinkamai veiklai) ir dokumentus, įrodančius, jog dar nepasibaigus pasiūlymų pateikimo terminui jis kreipėsi į Statybos produkcijos sertifikavimo centrą dėl teisės pripažinimo pažymos gavimo. Tokiu atveju teisės pripažinimo pažymą, išduotą Statybos produkcijos sertifikavimo centro, tiekėjas privalės pateikti iki rangos sutarties pasirašymo. To nepadarius, bus laikoma, kad tiekėjas atsisakė sudaryti sutartį.*  *2)**Jei specialistas/-ai yra fizinis/-iai asmuo/-enys (kvazisubtiekėjai), pateikiamas/-i sutikimas/-ai ar kiti dokumentai, patvirtinantis/-ys, kad laimėjimo atveju jis/-ie bus įdarbintas/-i įmonėje ir sutiks teikti sutartyje nurodytas paslaugas ir patvirtinimas/-ai, kad pirkimo laimėjimo atveju bus įdarbintas/-i. Jei siūlomas/-i specialistas/-ai nėra įmonės darbuotojas/-ai ir nebus įdarbintas/-i tiekėjo įmonėje – jis/-ie laikomas/-i subtiekėju/-ais.*  Pateikiama skaitmeninė dokumento kopija. | *- jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;*  *- tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;*   * *- subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* |